Indien 'n persoon vermoed dat hy/syself of geliefde aan tourettesindroom ly, is dit belangrik om te onthou dat die toestand behandelbaar is en so gou as moontlik die hulp van 'n professionele persoon inroep.
Tourettesindroom is 'n oorerflike neurologiese versteuring wat in die kinderjare begin en gekenmerk word deur verskeie fisieke “tics” (onwillekeurige bewegings, bv. gesig wat trek of arm wat ruk) en verbale “tics”(onwillekeurige geluide).
Die versteuring is vroeër as 'n vreemde en bisarre toestand beskou, meestal omdat dit geassosieer is met onbeheersde vloek of obsene woorde. In werklikheid kom die gevloek slegs by 'n baie klein persentasie van mense met Tourettesindroom voor.
Ekstreme gevalle by volwassenes is baie raar, en die versteuring beïnvloed nie intelligensie of lewensverwagting nie. 'n Groot persentasie van die simptome verdwyn ook geleidelik soos kinders ouer word en deur hulle tienerjare gaan.
Daar is nie duidelike ooreenstemming tussen kundiges oor die oorsake van Tourettesindroom nie, en behandeling verskil van kind tot kind. Medikasie en 'n terapeutiese proses waarby die ouers betrek word, word in die meeste gevalle toegepas.
Gaan my kind medikasie moet gebruik?
Wat behels behandeling van 'n kind met Tourettesindroom?
Kan my kind genees word?
Daar is nie regtig 'n genesing vir Tourettesindroom nie, maar behandeling fokus op die beheer van impulsiewe gedrag en veral fisieke trekkings (”tics”) wat kan inmeng met interpersoonlike funksionering. As die fisieke trekkings nie te erg voorkom nie, is behandeling soms onnodig.
Wat is ‘n ouer se opsies met terapie vir kinders? Wat gebeur in terapie, en hoe kan dit die kind en ouers baat? Met die toenemende aantal kinders wat angs en depressie beleef, is hierdie episode ‘n MOET.
Luister die RSG Potgooi